**Christmas cards**

*Val*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O listǎ am de ani de zile

Într-o agendǎ de birou

Şi trec prin galbenele-i file

Doar de Crǎciun şi Anul Nou,

Când simt, e-adevǎrat, cam rar,

Cǎ numele ce-s scrise-n ea,

Nu-s parte a hârtiei doar,

Ci parte din inima mea;

Sunt câţiva ce i-am întâlnit

Din a Pǎmântului mulţime,

Care de-atunci mi-au devenit

La fel ca ritmul unei rime,

Şi zilele de-mi sunt noroase,

Cu bucurie recunosc,

Par mai senine, mai frumoase,

Ca înainte sǎ-i cunosc,

Aşa cǎ nu-i doar o rutinǎ

Ca de Crǎciun sǎ pun în plic

O ilustratǎ de duzinǎ

Unui comun, mărunt amic,

În ele pun, cu-al meu condei,

Apreciere, drag şi dor,

Fi’n’cǎ pe lista mea sunt cei

De care simt că sunt dator,

Că, de cumva i-am cunoscut

De ani sau de vreo ziulicǎ,

În tot ce fac, sau am fǎcut,

Au pus şi ei o pǎrticicǎ,

De-aceea, de Crǎciun, mereu,

Realizez, fǎrǎ temei,

Cǎ cel mai mare dar ce eu

Îl am, fǎcut de Dumnezeu,

E să cunosc oameni ca ei.

Valeriu Cercel